# Estatut d'Autonomia de Catalunya de 1932

L'Estatut d'Autonomia de Catalunya de 1932 fou una llei que atorgava al Principat de Catalunya un règim d’autonomia, aprovada pel parlament espanyol el 9 de setembre de 1932. De caràcter sobiranista, l'estatut fou impulsat pel llavors president de la Generalitat, Francesc Macià, i aprovat en referèndum pel 99% dels votants. L'avantprojecte de l'Estatut va ser enllestit el 20 de juny a Núria (Ripollès). Una llei del general Franco, del 5 d’abril de 1938, dictada en entrar el seu exèrcit en terra catalana, abolí l’Estatut de Catalunya i, amb ell, tota manifestació d’autonomia.

## Citacions
### TITOL PRIMER. Disposicions generals

Article 1r
* Catalunya es constitueix en regió autònoma dintre de l'Estat espanyol, de conformitat amb la Constitució de la República i el presente Estatut.
Article 2n
* L'idioma català és, el mateix que el castellà, llengua oficial de Catalunya.
* Qualsevol disposició o resolució oficial dictada entre Catalunya, haurà d'ésser publicada en ambdós idiomes.
* Dintre del territori català, els ciutadans sigui la que sigui llur llengua materna, tindran dret a elegir l'idioma oficial que prefereixin en llurs relacions amb els Tribunals, Autoritats i funcionaris de totes classes.
Article 3r
* Els drets individuals són els establerts per la Constitució de la República espanyola. La Generalitat de Catalunya no podrà regular cap matèria fent diferència de tracte entre els naturals del país i els altres espanyols.

### TITOL TERCER. De la Generalitat de Catalunya

Article 14
* La Generalitat estarà integrada pel Parlament, el President de la Generalitat i el Consell Executiu.
* El Parlament que exercirà les funcions legislatives, serà elegit per un termini no major de cinc anys, per sufragi universal, directe, igual i secret.
* Els Diputats del Parlament de Catalunya seran inviolables pels vots o opinions que emetin en l'exercici de llur càrrec.
* El President de la Generalitat assumeix la representació de Catalunya.
* El President de la Generalitat serà elegit pel Parlament de Catalunya.

### TITOL QUART. De la Hisenda

Article 17
* La Hisenda de la República respectarà els actuals ingressos de les hisendes locals de Catalunya sense gravar amb noves contribucions les bases de tributació d'aquelles.

## Citacions sobre l'Estatut d'Autonomia de Catalunya

* Abans que l'Estatut, la guerra civil.
    (en castellà) Antes que el Estatuto la guerra civil.
       Lema de la campanya contrar l'Estatut d'El Imparcial, 1932.
* Cal defensar els mateixos catalans contra el seu propi error, aclarint-los la seva consciència, encara que sigui violentant-los.
    (en castellà) Hay que defender a los mismos catalanes contra su error, aclarándoles la conciencia, aunque sea violentándoles.
       Conferència al Liceo Andaluz de Madrid, 7 de maig de 1932. — Miguel de Unamuno
* L'Estatut es dóna a un partit separatista i no a Catalunya. Cal defensar els espanyols no catalans que viuen a Catalunya.
    (en castellà) El Estatuto se da a un partido separatista y no a Cataluña. Hay que defender a los españoles no catalanes que viven en Cataluña.
       Míting a València, 24 de juliol de 1932. — Miguel Maura Gamazo
* Guerra a l'Estatut! Per la integritat d'Espanya.
    (en castellà) ¡Guerra al Estatuto! Por la integridad de España.
       Contraportada d'El Imparcial, 26 de juliol de 1932.

## Vegeu també

* Projecte d'Estatut d'Autonomia de Catalunya de 1919
* Estatut d'Autonomia de Catalunya de 1979
* Estatut d'Autonomia de Catalunya de 2006

## Referències

* 1 2 3 4 Abelló, 2007, p. 141-172.

## Bibliografia

* Abelló Güell, Teresa. El debat estatutari del 1932. Barcelona: Parlament de Catalunya, 2007, p. 193-203. ISBN 978-84-393-7587-6.